Държавен вестник, бр. 66, 2013 г., стр. 59

БРОЙ  66	
Д Ъ Р Ж А В Е Н  В Е С Т Н И К 	
СТР.  59  
Г л а в а  д е в е т а 
БАЛАНСИРАЩ ПАЗАР 
Раздел I
Основни положения
Чл. 105. (1) Балансиращият пазар е централи­
зиран и се организира от независимия преносен 
оператор чрез дежурния диспечер на електро­
енергийната система.
(2) В балансиращия пазар независимият пре­
носен оператор купува и/или продава електриче­
ска енергия от/за търговските участници – дос­
тавчици на балансираща енергия в националния 
балансиращ пазар, и/или от/за регионалния 
балансиращ пазар, с цел да балансира откло­
нението от планираните/договорените графици 
за производство и потребление на електрическа 
енергия.
(3) Предложенията и сделките в балансира­
щия пазар се правят по отделни диспечирани 
агрегати/товари.
(4) Цената на електрическата енергия на 
националния балансиращ пазар се определя по 
реда на приета от ДКЕВР „Методика за опреде­
ляне на цени на балансираща енергия“ съгласно 
приложението към Правилата за търговия с 
електрическа енергия.
(5) Балансиращият пазар не може да се използва 
за затваряне на открити позиции по търговски 
сделки в деня на договаряне.
Раздел II 
Правила за балансиращия пазар
Чл. 106. (1) Правилата за балансиращия пазар 
регламентират условията за продажба и покупка 
на балансираща енергия с цел да се гарантира 
сигурност и устойчивост на националната елек­
троенергийна система и сигурна паралелна работа 
на ЕЕС на континентална Европа.
(2) Производителите на електрическа енергия 
известяват графици в изпълнение на сключените 
договори в рамките на работния диапазон на 
своите агрегати и съгласно очакваното нетно 
производство за съответния период. Координато­
рите на балансиращи групи известяват графици 
за количествата електрическа енергия съгласно 
сключените договори и реализираните от тях 
сделки на борсовия пазар.
(3) При транзит на електрическа енергия, в 
случаите на наложено ограничение от съответния 
съседен оператор на графика за внос, се ограничава 
съответно кореспондиращият външен график за 
износ, респективно при наложено ограничение на 
външен график за износ се извършва съответно 
ограничение на графика за внос.
(4) Независимият преносен оператор има 
право да откаже регистриране или съответно 
да ограничи „външен“ график за износ, ако ко­
личествата по този график не са обезпечени със 
съответните количества енергия по „вътрешен“ 
график или от внос.
Чл. 107. На балансиращия пазар се търгува 
балансираща енергия, която включва:
1. отдадената енергия вследствие участие в 
регулиране (първично и вторично), зададена чрез 
турбинните регулатори на агрегатите или цен­
тралния регулатор на ЕЕС, интегрално за часа;
2. балансиране чрез корекция на работната 
точка на агрегатите (третичен резерв), зададена 
от дежурния диспечер на независимия преносен 
оператор, интегрално за часа;
3. отдадена енергия вследствие на активирани 
блокове от студен резерв, интегрално за часа;
4. балансиране чрез промяна на състоянието 
(включване, изключване) на агрегатите, зададена 
от дежурния диспечер на независимия преносен 
оператор, интегрално за часа;
5. балансиране чрез промяна на товара на 
потребители по диспечерско разпореждане;
6. енергия, закупена/продадена от/на съседни 
енергийни системи, и енергия като аварийна 
помощ.
Чл. 108. (1) След представянето на графиците 
за производство, графиците за потребление, гра­
фиците за обмен и предложенията за регулиране 
съгласно Правилата за управление на електро­
енергийната система и тези правила независимият 
преносен оператор оценява наличните резерви за 
вторично и третично регулиране за постигане на 
сигурна и устойчива работа на системата.
(2) Когато няма достатъчни разполагаеми 
резерви или балансираща енергия, независимият 
преносен оператор трябва да действа съгласно 
Правилата за управление на електроенергийната 
система.
Чл. 109. (1) Независимият преносен оператор 
е отговорен за регистрирането на участниците на 
балансиращия пазар, за събирането, проверката 
и валидирането на предложенията, за пресмята­
нето на необходимите количества балансираща 
енергия за деня на доставка, както и за уреждане 
на взаимните задължения по сделки, касаещи 
балансиращия пазар.
(2) Валидираните предложения се предоставят 
на дежурния диспечер на независимия преносен 
оператор, който активира изцяло или частично 
предложенията съобразно условията в реално 
време.
Чл. 110. (1) Сделка на балансиращия пазар се 
счита сключена в момента на частичното или 
цялостното активиране на предложението на 
доставчик на балансираща енергия, извършено 
от дежурния диспечер на независимия преносен 
оператор.
(2) Когато сключената сделка на балансиращия 
пазар може да застраши оперативната сигурност 
и устойчивост на националната електроенергийна 
система и сигурната паралелна работа на електро­
енергийната система на континентална Европа, 
дежурният диспечер има право да деактивира 
предложението на доставчик на балансираща 
енергия.
Чл. 111. (1) Независимият преносен оператор 
е страна по договора с всеки участник на ба­
лансиращия пазар – доставчик на балансираща 
енергия, за всички сделки, сключени на балан­
сиращия пазар.
(2) Сключената сделка на балансиращия пазар 
установява задълженията на съответния доставчик 
на балансиращия пазар да доставя или купува 
енергия на/от независимия преносен оператор 
според спецификата на предложението и разпо­
реждането, издадено от диспечера на независимия 
преносен оператор.